Ki akarják vívni az ördögkutyák nevet?
Ez az Olvasztótégely napja,
ami egy 54 órás megmérettetés mindabból, amit eddig tanultak.
Taktikai szimulációkat fognak végrehajtani
minimális alvással, kevés élelemmel, több mint 64 kilométert menetelve.
Mozgás! Gyorsabban!
Aki győzedelmeskedik, tengerészgyalogos lesz.
Aki nem, attól könnyes búcsút veszünk.
És egyikőjük kiemelkedik majd
a szakasz jeles újoncaként.
Az Olvasztótégely a tűz, amelyben megtisztulnak.
Igyekezzenek!
Mutassák meg, milyen fából faragták magukat!
ÚJONCOK
Ellenőrizzék a társukat! A dekákból lesznek a kilók. Pakoljanak jól!
Hát eljött. A rothasztó métely.
- Olvasztótégely. - Ja, ugyanaz.
- Hogy van a térded? - Kormányzati szolgálatra jó.
Menni fog, öregem.
Sétagalopp lesz. Ez már a zsebedben van.
Amint végzünk, befalok egy vödör rántott csirkét.
Csirke? Picsába vele!
Amint letudjuk ezt a szart, benedvesítem a farkam.
Vagy az aligátorok nedvesítik be.
Megvan a hat újonc, akik meghaltak odakint?
Hol odakint?
Viszlát a mocsárban, fiúk!
Rendezzék el a cumójukat!
Utolsó simítások, bumburnyákok!
Jól vagy?
Mármint nem tört el.
Nem a kezedre értem.
Jól vagyok.
Szakasz! Figye… hú!
Cope!
Elölről hátrafelé. Számlálás indul!
Egy, kettő…
Ezt a húszsákot magára bízom.
Jones mindig maga mellett lesz.
Amit elbasz, azért maga felel.
Ne okozzon csalódást!
Uram, igen, uram!
Balra át!
Mindenki előre!
És lép!
Ez az, amit akartak!
Újra Sullivan kis kedvence vagy, mi?
Útra fel!
Menet, indulj!
Mozgás, az istenit! Ez nem panzió!
Gyerünk, faszszopók! Örökké akartok élni?
Ha az eső nem szakad, a tréning elmarad! Kapkodják a lábaikat!
Nem jár tutujgatás, hercegnő! Tempósan, hölgyeim!
Gyorsabban! Pörögjenek fel!
Jones, le a fejét!
Jones, vissza!
Hé, Cope! A haverja, Jones miatt szétlőtték a seggét! Mozgás, bassza meg!
Ölj!
- Ölj! - Mozgás!
Halljam, ahogy öl!
Ölj!
Kússzanak gyorsabban!
Az életük múlik rajta!
Le a fejét, seggagyú!
Gyerünk!
Mozgás!
Ordítsák, rohadékok! Ordítsák!
Jones, kapja össze magát! Hé, Cope, szedje össze a húszsákját!
- Bassza meg! - Újra!
Keljen fel!
Siessen már!
Másszon át a falon, faszom!
Tudom, hogy nem akkora, mint anyuci! Mozgás!
Tudják, mi van? Még kurvára nem végeztünk! Újra!
Gyerünk! Fel!
Most dühös vagy?
Vicces, de Trey nem rád gondolt, amikor tegnap este nálam volt.
Nem jössz ide azonnal? Mi bajod van, te ribanc?
Oké. Hívjuk be a szóban forgó férfit!
Hölgyeim és uraim, itt van velünk Trey.
Úgy látom, csomagolsz.
Igen.
Ideje továbblépni.
Tudok segíteni?
Megvan a rendszerem.
Figyelj, tudom, hogy ez a katonaanyás dolog nem sült el
túl jól, de aki egyszer katonaanya volt, mindig is katonaanya marad.
Én nem hazudtam azoknak a nőknek.
Nem mondtam, hogy Cam meghalt.
De akár halott is lehetne. A saját vesztébe rohant.
Ó, Barbara!
Nem esik baja.
Cameron okos fiú, és Ray is ott van vele.
Biztos minden rendben lesz vele.
Homoszexuális, June.
Tudtad ezt?
Hát… nem voltam benne biztos.
De azt tudod, mit csinálnak a homoszexuálisokkal
a tengerészgyalogságnál, ugye?
Ezt biztosan tudod.
Tudod, folyton eszembe jut valami
abból az időből, amikor Cameron hatéves volt.
Kint volt az előkertben,
és krétával rajzolt valamit a járdára.
Pár környékbeli fiú odajött biciklin.
Direkt felhajtottak a járdára, próbálták megijeszteni.
És ahelyett, hogy félreállt volna, tudod, mit tett?
Egyenesen a szemükbe nézett, a kis csípőjére tette a kezét,
és azt mondta: „A járda a gyalogosoké.”
A gyalogosoké.
Hatéves volt.
Olyan kis…
Olyan kis tűzről pattant volt akkoriban!
Annyira nem félt semmitől!
Tudod… És akkor az egyik fiú leszállt a bicikliről,
és a földre lökte Cameront.
Röhögtek, aztán elbicikliztek.
És én ott ültem,
és néztem, ahogy sír.
Azt mondtam magamnak:
„Ne menj oda hozzá!
Ezt meg kell tanulnia.
Ettől majd kemény lesz.”
Tudod, meg kell tanulnia, milyenek a bringás fiúk.
A világ tele van bringás fiúkkal.
Folyton arra gondolok, hogy nem mentem oda hozzá.
Tudod?
Hogy hagytam, hogy védje meg magát.
Soha nem késő azzá az anyává válnod, aki lenni akarsz.
Gyerünk! Tempósan, újoncok!
Jön az éjszakai gyakorlat, uraim.
Jól van, hölgyek!
Készüljenek az éjjeli gyakorlatra! Tizenkét óra van hátra, osszák be a kaját!
Az ott a lelkész?
- Mi a faszért kell nekünk pap? - Valaki utolsó kenetet kap.
Bowman!
Uram, igen, uram!
Szent ég, az ott John?
- Azta! - Az istenit, Bowman!
Bowman, az szép!
Jól nézel ki, haver!
Szép munka!
Mikor jössz vissza hozzánk?
Cope!
Maga meg a húszsák. Víztartály, két kanna fejenként, most!
Uram, igen, uram!
Tudom, hogy ez szörnyű hír.
Hetvenkét óra gyászeltávozás jár.
Elmennek a központba, onnan meg a családjukhoz.
Nagyon sajnálom.
Igen, uram.
Mit ácsorogsz?
Mennünk kell.
Én itt maradok.
John, apa meghalt.
Hazamegyünk.
Ha neked ezt kell tenned,
akkor menj!
Én ott vagyok, ahol lennem kell.
Fiam!
Senki sem fogja hibáztatni, ha elmegy,
visszajön, folytatja, ahol abbahagyta, és egy másik szakasszal végez.
De nekünk tréningtervünk van.
- Igen, uram. - Döntenie kell.
Mindenkinek megvan a maga baja.
Haver, most halt meg az apja.
Az élet egy tökön rúgás. Most én mit csináljak?
Beszélj vele! Segíts neki feldolgozni!
Miért?
Mert a spanod, és ezt teszik a tengerészgyalogosok.
És mert megkérlek rá.
Ha én nem lennék, most a Rikersben ülnél.
Ezzel letudom a tartozást.
Vedd el, mielőtt meggondolom magam!
- Nem vagyok éhes. - Ne durcizz, Benő!
Muszáj enned.
Beszélj vele!
Mondj valamit!
Hogyhogy nem mentek haza tiszteletet tenni?
Az én apám… egy nyomorult, tetves faszfej.
De mondok valamit. Amikor feldobja,
én ott leszek az első sorban, bárhová is kaparják el.
Ott leszek puccba vágva, díszegyenruhában,
és azt mondom neki:
„Nézd csak, most ki a vesztes, seggfej!”
A helyedben hazamentem volna.
Hallgass már el!
Mi vagyok én, Oprah Winfrey?
Hé, maradj nyugton!
Ha ezt bárkinek elmondod, feldugom a lábam a seggedbe.
Ahhoz előbb el kéne kapnod.
Mi ez?
Merevítőt csináltam a matracomból.
Ki vagy te, Doogie Howser?
Hé, komolyan mondom.
Ha rájönnek, hogy megint tropa a térdem, nekem annyi.
Ha most bekrepálok, végleg kirúgnak.
Nincs több életem.
Így. Milyen érzés?
Jól van, Doogie.
Megteszi majd.
Picsába ezzel! Éhen döglöm.
És te is.
Tényleg olyan sürgős visszamenned oda?
Ne csináld!
Öt perc.
Virslis bab?
Az enyém marhapörkölt.
Cserélünk?
Én szeretem a virslis babot.
Tényleg nem látod, mi folyik itt?
Sullivan mindkettőnkkel kibaszott.
Engem használ arra, hogy téged a saját elcseszett képére formáljon.
Csak ezért vagyok még itt.
Orvosi elbocsátást ígért, ha szemétkedem veled.
Ez az erdő előtt vagy után volt?
Amikor azt mondtad, te meg én, hazudtál nekem.
És a hazugság most hirtelen gond neked?
- Úgy hazudsz, mint a legjobbak. - Sose hazudtam neked.
- Kérlek, Cameron! - Én…
Mindennap hazudsz, csak hogy itt lehess.
Ha tudnák rólunk az igazat, már rég kihajítottak volna minket.
Az egyetlen különbség köztünk,
hogy szerinted helyesen tennék.
Kelj fel! Menjünk!
Ne haragudj!
Gyere, kelj fel!
Sajnálom, oké? Bocsánat.
Sajnálom.
Cameron, nem értem, hogy egy ilyen srác, mint te
hogy nézhet Sullivanre, és gondolhatja: „Olyan akarok lenni, mint ő, jöhet!”
Ő nem valódi.
Tudom, hogy néz ki, de az a fickó nem hős.
Csak egy öngyűlölő bántalmazó.
Talán többet tudok a bántalmazókról, mint te.
Sullivan nem gyenge.
És én sem leszek újra gyenge.
Mi a faszt nézel, köcsögfejű?
A századparancsnok.
- Jó napot, asszonyom! - Magának is, vezető kiképzőtiszt!
Maga velem jön.
Magyarázattal tartozik, őrmester.
Egy seriff a bázison egy tengerészgyalogost keres,
aki majdnem megölt egy civilt egy kocsmai verekedésben.
A barom az intenzívre került, még mindig kómában van.
Tud erről valamit?
Mert passzol a személyleírásuk.
Mutassa a kezét, őrmester!
Bármi lesz, vállalom, asszonyom.
Megmondom, mi lesz.
A családja vádat emel.
Ez bűncselekmény. Érti?
Ennyi volt. Az egész karriere, a jó híre, minden odalesz egy senkiházi miatt?
Mondtam, hogy támogatom, ha a guamos ügy…
Semmit sem tehet, asszonyom.
Szereljék le inkább büntetőleg azért, mert majdnem megölt valakit?
Baszódjanak meg!
És maga is, hogy hagyja őket nyerni!
Most rögtön lerángatnám a terepről, de nincs emberem, aki helyettesíthetné.
És nem teszem ki veszélynek az újoncaimat.
Befejezi a küldetését.
Itt minden újonc visszajön hozzám tengerészgyalogosként.
És aztán maga végzett. Világos, őrmester?
Igen, asszonyom.
Marad?
Igen, asszonyom.
- Tengerészgyalogság! - Tengerészgyalogság a király
Tengerészgyalogság
- Nem. - Jones!
Uram!
Uram, megtettem, amit kért. Cameron visszakerült a programjába.
Csak alá kell írnia az orvosi elbocsátást, ahogy ígérte.
Kérem, uram!
Változott a helyzet, újonc. Most már egyedül van.
Nyerésre álltam.
Csomagolj össze!
Istenem!
Azt a rohadt!
John!
Mi van, Cody?
Ha mondani akarsz valamit, mondd!
Nélküled nem mehetek oda.
Faszság.
Ez baromság, Cody.
Most már ne nyalizz nekem,
csak mert végre rájöttél, hogy egyedül nem megy.
Egész életünkben
azt mondtátok apával, hogy én vagyok a gyenge,
hogy én vagyok a gyáva, és hogy én vagyok a lúzer.
Tudod, mire jöttem rá?
Nem nekem kell testvér.
Szép jó reggelt, hölgyeim! Ki a sátraikból!
Felkelni! Keljenek fel, újoncok! Mozgás!
Gyerünk, férgek! Ébredjenek!
Jó reggelt, hölgyeim! Munkára fel!
Jones?
Bontsák le a menedéket! Pakoljanak össze!
Négy perc múlva indulás a központba!
Mi történt… Jonesszal?
Felébredtem, és nem volt ott.
Vettem. Vége.
Jön a kutató- és mentőcsapat.
Ez a Jones nem százas, de nem gondoltam volna, hogy lelép.
Impulzív. De nem hülye.
A rokkant szakasz megfigyelés alatt tartotta alvajárásért.
Ha a mocsárba téved, bajban lesz.
Engedjen el, uram! Minden perc számít.
Biztosan megtalálják. Most csak a feladatra koncentrálj, oké?
Mondd meg nekik, hogy nem léptem le engedély nélkül!
Mi? Cam!
Mit csinál, Cope? Ide elém, középre, most!
Maga is, McAffey.
Tutyika és Mutyika!
Elmondanák, mi a faszt csinálnak itt?
Uram, a kiképzőtiszt azt mondta, Jonesért ez az újonc felelős.
Uram, Cope-ért ez az újonc felelős.
- Uram! - 32 Charlie, itt a Foxtrot parancsnoka.
Itt 32 Charlie. Van két kóborlóm, Cope és McAffey.
Visszaküldöm őket a táborba. Vége.
Negatív. Visszakíséri őket, aztán kivonom a terepről.
Tisztelettel, asszonyom,
azt parancsolták, hogy küldjek vissza minden újoncot, és ezt fogom tenni. Vége.
Ez közvetlen parancs…
Az aszfaltút két kilométer keletre.
Ott találkoznak a szakasszal. Tempósan!
Igen, uram.
Cam!
Figyelj, Sullivan megtagadott egy közvetlen parancsot.
Nagy szarban van. Ha most nem megyünk vissza, akkor mi is.
Jó. Nem kerülhetsz bajba miattam. Menj vissza!
- Nem foglak itt hagyni. - Ray, boldogulok.
Már nem kell vigyáznod rám.
Megleszek.
Megoldom.
Bízz bennem!
A központban találkozunk.
Magyarázza el ezt a cirkuszt, újonc!
Meg akarom érteni, hogy gondolhatta, van olyan különleges,
hogy parancsot szeghessen, és elhagyhassa a szakaszt!
- Uram… - Kurvára pofa be!
Azt hittem, jeles újonc lehet magából.
Hát azt rohadtul elfelejtheti!
- Tűnjön innen! - Igen, uram!
Szakasz, útra fel, lépés! Menet, indulj!
Húsz dolcsit rá, hogy Jones arccal a sárban van.
Ötvenet, hogy aligátorkaja.
Már félúton van Floridába. Jó neki. Ő itt az egyetlen épeszű.
Faszom bele!
Tudod, USMC. Aláírtad azt a kibaszott szerződést.
Hirtelen tiplizni gyáva húzás. Nem igaz, Kavics Benő?
Nem hagyod ott a kibaszott bajtársaidat.
Miféle baromság ez?
Kibaszott punci!
Én szétvertem volna.
Szórakozol velem, baszod?
Cody, húzd vissza ide a beledet!
John!
Segíteni akarok, seggfej.
Kurva élet!
Apa meghalt!
Szállj le rólam!
- Bassza meg! - Állj!
- Azonnal hazamegyünk! - Hagyja abba!
- Hé! Csillapodjon, az istenit! - John!
Csillapodjon!
Ültessék egy követőjárműbe! Vigyék a lelkészhez!
Mondtam, hogy menjen vissza.
Ha maga megtagadhatja a parancsot, én is.
Hallottam, mit mondott a százados.
Kényszerítik, hogy kilépjen?
Szóval ennyi volt?
A tengerészgyalogos nem örökké az?
- Hallgasson el! - Nem.
Mindent megtettem, amit kért.
Átmentem a hülye tesztjein, hogy bizonyítsam, elég jó vagyok magának,
a tengerészgyalogságnak, erre borít mindent?
Ennek semmi értelme.
Értelmetlen, amit csinál.
Jones jól mondta magáról.
- Olyan akar lenni, mint Jones? - Nem, olyan akartam lenni, mint ön.
Hány éves maga, Cope?
Tizennyolc.
Uram.
Mint én, amikor beléptem.
Amikor először elmentem a toborzóm irodájába,
azt mondta, alacsony a súlyom.
Akkoriban vékonyabb voltam, mint maga.
Azt mondtam, visszajövök.
Felszedtem némi súlyt, de…
kevés újonca lehetett a hónapban, mert nem engedett el könnyen.
Aznap elkísért a vizsgálatra.
Mielőtt a mérlegre léptem,
egy fémdarabot ragasztott a lábamra, hogy elég nehéz legyek.
Utána megkérdeztem tőle: „Ez nem csalás?
A tengerészgyalogosok nem nézik le az ilyesmit?”
Azt mondta, nem rossz ez, ha végül jóváteszi.
Ez nem mindenre igaz.
Nem lehet mindent jóvátenni.
Nem… Nem én vagyok a sereg poszterén, Cope.
De én is olyan akartam lenni.
Hogy értette a százados?
„Szereljék le inkább azért, mert majdnem ölt, mint…?”
Hülyének nem hülye maga, Cope.
Segítség!
Vernon, Rubin, gyerünk!
Hé, gyere, karolj belém!
Nem. Én végeztem.
Gyerünk!
Az újoncoknak saját erőből kell teljesíteniük az Olvasztótégelyt, McAffey.
A segítsége nem segít.
Öt perccel a célvonal előtt esne ki?
- Hívjak orvost? - Ne, uram.
Akkor vegye fel a tempót!
Csak ennyit kell tennie.
- Mit csinálsz? - Hé, csak menj tovább!
Osszuk meg a terhet!
- Cipelje ő a cuccait! - Na, segíts már!
Ma már eleget segítettem.
Ja, nem rossz, Oprah.
Hé, add tovább!
Ezt vidd te!
Minden rendben lesz.
Elsősegélydoboz a pakkomban.
Háromszoros hurrá a csalárd bevonulásért, mi, fiúk?
Spóroljon az erejével!
Sín kell neki.
- Foxtrot parancsnoka, itt 32 Charlie. - Mondja!
Jones újonc velem van. Nyílt törés és vágott seb.
Állapota stabil. Betegszállítást és mentősöket kérek az aszfaltúthoz. Vége.
Küldöm. Vége.
Megvagyunk, uram. És most?
Tempósan, krumplifejűek!
Emeljék a sáros csülkeiket!
Ölj!
Viszlát a pokolban, ördögkutya!
Foglalj nekem helyet!
Az első sor középen.
- Megsérült, újonc? - Nem, asszonyom.
Hol van Sullivan őrmester?
Ez az újonc nem tudja.
Gratulálok, tengerészgyalogos!
Kiérdemelte ezt a szart… tengerészgyalogos.
Gratulálok, tengerészgyalogos.
Semper fi, tengerészgyalogos.
Asszonyom, ez az újonc szeretné befejezni az Olvasztótégelyt.
Semper fi.
Gratulálok, tengerészgyalogos.
Na kurva gyorsan gyere ide, Cam!
Gyerünk, Cope!
- Engedélyezi, hogy gyorsítsak? - Engedély megadva, újonc.
Gyerünk!
Az izzadság felszárad.
A vér megalvad.
A csontok beforrnak.
De amit most elértek,
az soha nem halványul el.
Most basszák szét az ellenséget minden erejükkel!
- Oorah! - Oorah!
Vezessen minket, jeles újonc!
Előre!
Menet, indulj!
Jobbra nézz!
Mi a neve, újonc?
Tengerészgyalogos akar lenni?
Igen, uram!
Oorah!
Megvagyunk, uram.
És most?
Innentől maga viszi.
Uram?
Az én dolgom a kiképzés volt.
Talán túl kemény voltam önnel.
A legjobb tudásom szerint próbáltam felkészíteni.
Sajnálom, hogy csalódást okoztam,
de már nincs rám szüksége.
Készen áll, Cope.
Immár tengerészgyalogos.
Kész! Előre!
Jól van, tökfejűek, még egyet. Mondják: „A tábor szívás!”
A tábor szívás!
Most egyet apáddal.
Ügyes vagy, fiam.
Mutasson be nekik!
Ó, uram, ők ennek az újoncnak…
Törzsőrmester!
Ők a szüleim.
Mr. és Mrs. Nash, McKinnon törzsőrmester vagyok.
Biztos büszkék erre a tengerészgyalogosra.
Be kell vallanom, nagyon fess.
Mindjárt jövök.
Oké.
- Meg se kérdeztem a nevedet. - Hát nem.
Azért hoztam neked végzős ajándékot.
Szép napot, tengerészgyalogos!
Neked is, tengerészgyalogos!
Akkor mi a neved?
Fel kell hívnod, hogy kiderítsd.
Cope kiváló közlegény!
- Igen, törzsőrmester. - A százados keresi.
Nézzenek oda!
Az édesanyja felhívta a figyelmemet valamire,
ami nem szerepelt a jelentkezésében.
Elképzelhető, hogy pontatlan információkat adott meg?
Nem az ő hibája.
Az én hibám. Sosem mondtam el neki.
Amikor négyéves voltál, Minneapolisban laktunk, ugye?
Emlékszel arra a kis sárga házra a nyikorgó verandával?
Az óvodai beíratás korhatáros volt,
de te még nyolc hónappal alatta voltál. Ami hát… elég kellemetlen volt.
Szóval… lehet, hogy kicsit módosítottam a születési anyakönyvi kivonatodat.
Nem 18 vagy. Csak 17.
Nem értem.
Kiskorú vagy, édesem.
Egy kiskorú nem léphet le, hogy beálljon a tengerészgyalogosokhoz.
Ez nem igaz. Hazudik.
Hazudsz. Mindig hazudsz!
Most nem, drágám.
SZÜLETÉSI ANYAKÖNYVI KIVONAT
Ez jó hír!
Így el kell engedniük téged. Érted, szabad vagy!
Az édesanyja aláírt engedélye nélkül a besorozása érvénytelen.
Azt mondja, hogy el kellene mennem?
- Nem vagyok tengerészgyalogos? - Mintha meg sem történt volna.
De megtörtént.
És ezt tényleg nagyon sajnálom.
Elmehetek a mosdóba, asszonyom?
Mi kell ahhoz, Cameron,
hogy meglásd, ami a szemed előtt van?
Kiutat kínál nekünk.
És ha én nem akarok kiutat?
Azt akartad, álljak ki magamért.
Hogy legyek erős. Változzak meg. És így is tettem.
Itt. Velük.
A bajtársaimmal.
Ezt senki sem adta a kezembe.
Én értem el.
Most már tudod, mire vagy képes.
De ideje menned.
Anya nem jöhet ide, hogy mindent elvegyen, mint mindig…
Cameron, ez nem róla szól.
Tudod, mi lesz, ha itt maradsz.
Elbuksz, mint Jones, vagy megtörsz, mint Sullivan.
- Ezt nem tudhatod. - De igen.
És ha ez nem ilyen egyszerű?
- És ha megtalálom az utamat? - Cameron, ébredj!
Ha Sullivantől akarsz tanulni, tanulj Sullivantől!
Hazugságban élni túl nagy ár.
Minél tovább maradsz itt, annál inkább elárulod az igazi énedet.
Mígnem egy nap
már nem is fogsz emlékezni rá,
és én eltűnök.
Velem mi lesz?
Azt mondtad, sajnálod, hogy idejöttem.
Sajnálom.
Ha tényleg sajnálod, mutasd meg!
- Írd alá az engedélyt! - Cameron!
- Egyetlen dolgot tégy meg nekem! - Kérlek, gondold át!
Ez nem te vagy.
Most már igen.
HIVATALOS SZÜLŐI ENGEDÉLY BARBARA COPE
Köszönöm.
Bármi más is akarsz lenni valaha…
mindig az én fiam maradsz.
Kapja össze magát, közlegény!
Már megvolt, asszonyom.
Akkor csatlakozzon a bajtársaihoz!
Vá-vá-vá-változás
Nézz szembe az ismeretlennel!
Vá-vá-vá-változás
Ne mondd, hogy nőjék ki, hogy nőjenek fel!
Vá-vá-vá-változás
Hé, régóta el akartam mondani: köszönöm azt a harmadik húzódzkodást.
Csakis a te érdemed.
Az idő talán majd átformál
De nem látom, merre jár…
Megcsináltuk, haver!
- Igen. - Tengerészgyalogosok vagyunk!
- Gyere! - Köszönöm.
Hicks, szeretlek!
Elsodor a sok változás
Nem uralom, csak hagyom…
- Mi? - Csak Nash.
A díszegyenruha. Jeles újonc…
Te is lehettél volna az.
Miattam nem lettél jeles újonc.
A jeles újonci cím sosem lesz nálad fontosabb.
Az nem lenne jeles dolog.
Nézz szembe az ismeretlennel!
Vá-vá-vá-változás…
Különben is… A jeles újoncság egy lelkiállapot.
De életünk végéig te fizeted a piáimat.
Megegyeztünk.
Azt mondtam, az idő talán majd átformál
De nem látom, merre jár…
Hallottam, mit tettél Jonesért.
Hallottam, mit tettél Codyért.
Ja, hát…
ezt teszi a tengerészgyalogos.
Most csapjuk szét magunkat!
- Oorah! - Oorah!
Robbanásszerű fejlemények a Perzsa-öböl térségében.
A hírek szerint Irak megszállta a szomszédos Kuvaitot,
a határ mentén jelenleg is harcok dúlnak.
Washington megerősítette, hogy a kuvaiti
és iraki csapatok valóban elindultak röviddel napkelte előtt.
A helyi lakosok gépfegyverek
és nehéztüzérségi lövedékek hangjára ébredtek.
Hetek óta arról érkeznek jelentések,
hogy százezer iraki katona gyülekezik a határ közelében.
Az arab országok a hónap folyamán próbálták enyhíteni a kialakult válságot.
Elküldtem Dick Cheney védelmi minisztert,
hogy megvitassa az együttműködési lehetőségeket.
A szaúdi kormány a segítségünket kérte.
És e kérésre azzal válaszoltam,
hogy elrendeltem az amerikai légi és szárazföldi erők
Szaúd-Arábiába történő telepítését.
Irak inváziója az egész Öböl-térség stabilitását veszélyezteti.
A nagy kérdés az, hogy az amerikai csapatok érkezése
véget vet-e Szaddám Huszein agressziójának,
vagy ez az új eszkaláció még nagyobb háborúba sodorja-e a világot.
Pont, mint a nyári tábor.
NORMAN LEAR EMLÉKÉRE 1922–2023
A „THE PINK MARINE” CÍMŰ KÖNYV ALAPJÁN
A feliratot fordította: Büki Gabriella